У паняцця ёсць і іншыя значэнні, гл. ДТЗ у Смалявіцкім раёне.

**ДТЗ у Смалявіцкім раёне** — буйное дарожна-транспартнае здарэнне, якое адбылося 20 лютага 2023 года каля в. Слабада Смалявіцкага раёна Мінскай вобласці. Гэта найбуйнейшае ДТЗ у гісторыі незалежнай Беларусі, у ім загінула 13 чалавек.

Катастрофа
----------

У 14.56 на 9-м кіламетры аўтадарогі Р69 адбылося лабавое сутыкненне гружонага МАЗа з маршрутным таксі Citroën Jumper. Маршрутка № 2477-ТК (маршрут п.п. Зарэчнае — аўтастанцыя «Аўтазаводская») рухалася з боку Смалявіч ў накірунку вёскі Пекалін. Грузавы аўтамабіль МАЗ вёз пясок з кар’ера «Верасы» на ААТ «Смалявіцкі завод жалезабетонных вырабаў». Падчас сутыкнення хуткасць МАЗа складала 29 км/г, а маршруткі — 69 км/г. Удар прыйшоўся на пярэдні правы бок маршруткі. Пасля сутыкнення абодва аўтамабілі апынуліся на ўзбочыне па ходзе руху мікрааўтобуса. У аўтобусе на месцы застаўся толькі задні шэраг сядзенняў, усе астатнія вылецелі з салона.

З улікам вялікай сур’ёзнасці здарэння, неўзабаве на месца аварыі прыбылі старшыня Мінскага аблвыканкама Турчын А. Г. Міністр унутраных спраў Рэспублікі Беларусь Кубракоў І. У. і Старшыня Следчага камітэта Рэспублікі Беларусь Гара Д. Ю..

Ахвяры
------

У маршрутцы было 20 чалавек (кіроўца, 15 пасажыраў ехалі седзячы, 4 пасажыры ехалі стоячы). У той дзень зламаўся школьны аўтобус, чым і тлумачыцца тое, што ў маршрутцы былі дзеці, а органы мясцовай улады не забяспечылі аператыўную замену.

У выніку аварыі загінула 13 чалавек, у тым ліку 11 — на месцы аварыі (сярод іх было двое дзяцей), пацярпела 8 чалавек (сярод іх было двое дзяцей).

**Спіс загінулых (няпоўны):**

* дзяўчынка (13 год) з в. Пекалін;
* брат (14 год) і сястра (22 гады) са шматдзетнай сям’і з в. Пекалін, дзяўчына была настаўніцай сярэдняй школы № 5 г. Смалявічы;
* сямейная пара з аграгарадка Драчкава, якая гадавала дваіх дзяцей;
* дзве шматдзетныя жанчыны з в. Зарэчча, якія працавалі ў адной з гаспадарак Мінскага раёна, адна з іх была маці-адзіночкай;
* жанчына (29 год), якая працавала ў дзіцячым садзе ў аграгарадку Драчкава;
* Аляксандр Мікалаевіч Дрыжынскі (42 гады), кіроўца маршруткі, з аграгарадка Драчкава, гадаваў траіх дзяцей (памёр 6 сакавіка).

У Смалявіцкую цэнтральную раённую бальніцу было шпіталізавана дзевяць пацыентаў — шэсць у цяжкім стане, трое ў стане сярэдняй ступені цяжкасці. Там адбыўся рэспубліканскі кансіліум медыцынскіх экспертаў пры ўдзеле Міністра аховы здароўя Рэспублікі Беларусь Піневіча Д. Л. і старшыні Мінскага аблвыканкама Турчына А. Г..

Пасля стабілізацыі стану пяць пацыентаў былі перавезены ў Мінскую абласную клінічную бальніцу, трое — у Цэнтр спалучанай траўмы Гарадской клінічнай бальніцы хуткай медыцынскай дапамогі, дзяўчынка — у РНПЦ дзіцячай хірургіі. Ва ўсіх шпіталізаваных былі цяжкія цялесныя пашкоджанні: спалучаныя траўмы, пашкоджаны косці шкілета і чэрапа, траўмы грудной клеткі і органаў брушной поласці, у шэрага пацыентаў пашкоджаны галаўны мозг.

Расследванне
------------

Распачата крымінальная справа па часцы 3 артыкула 317 Крымінальнага кодэкса Рэспублікі Беларусь «Парушэнне правілаў дарожнага руху, якое пацягнула па неасцярожнасці смерць дзвюх і больш асоб». Кіроўца грузавіка выжыў, атрымаўшы цялесныя пашкоджанні, і быў затрыманы па падазрэнні ў здзяйсненні злачынства.

Аб трагедыі пад Смалявічамі быў праінфармаваны Презідэнт Рэспублікі Беларусь Лукашэнка А. Р. які даручыў Дзяржаўнаму сакратару Савета бяспекі Рэспублікі Беларусь Вальфовічу А. Р. сумесна з Саветам Міністраў Рэспублікі Беларусь прааналізаваць і далажыць, што адбываецца з падрыхтоўкай вадзіцеляў і захаваннем дысцыпліны на дарогах краіны.

Ход расследавання асабіста каардынуе Старшыня Следчага камітэта Рэспублікі Беларусь Гара Д. Ю..

Высветлілася, што грузавік МАЗ два гады не праходзіў тэхагляд і ехаў перагружаным.

Рэакцыя
-------

Афіцыйных спачуванняў ад вышэйшага кіраўніцтва краіны выказана не было, агульнанацыянальная ці рэгіянальная жалоба не аб’яўлялася. Спачуванні родным загінуўшых і пацярпелых у аўтакатастрофе выказаў толькі Мітрапаліт Мінскі і Заслаўскі, Патрыяршы Экзарх усяе Беларусі Веніямін. Толькі на пяты дзень пасля трагедыі словы спачування выказалі старшыні Смалявіцкага раённага выканаўчага камітэта і Савета дэпутатаў.

Каля месца аварыі ўтварыўся стыхійны мемарыял, куды людзі сталі прыносіць кветкі ахвярам трагедыі. Ва ўсіх храмах Беларускай Праваслаўнай Царквы здзяйсняліся памінальныя богаслужэнні за спачылых, а таксама асаблівыя малітвы аб найхутчэйшым акрыянні ўсіх, хто знаходзіцца ў бальніцы.

На наступны дзень пасля аварыі на ўчастку аўтадарогі Р69, дзе здарылася аварыя, пачаліся рамонтныя работы. Таксама на наступны дзень Міністэрства па падатках і зборах Рэспублікі Беларусь анансавала правядзенне ва ўзаемадзеянні з Дзяржаўнай аўтамабільнай інспекцыяй Міністэрства ўнутраных спраў Рэспублікі Беларусь і Транспартнай інспекцыяй маштабных кантрольных мерапрыемстваў у адносінах да суб’ектаў гаспадарання, якія аказваюць паслугі ў сферы міжгародніх перавозак пасажыраў у рэгулярных альбо нерэгулярных зносінах.

Не адбылася запланаваная на 23 лютага 2023 года сустрэча Міністра адукацыі Рэспублікі Беларусь Іванца А. І. з навучэнцамі і педагагічнымі калектывамі ўстаноў адукацыі Смалявіцкага раёна.

У Смалявічах былі адменены культурна-забаўляльныя мерапрыемствы, у тым ліку раённае народнае свята «Масленкі», запланаванае на 25 лютага.

Міністр унутраных спраў Рэспублікі Беларусь Кубракоў І. У. заявіў аб магчымасці ў будучыні ўнясення змяненняў у правілы дарожнага руху адносна грамадскага транспарту, а таксама ў іншыя нарматыўна-прававыя акты, якія рэгламентуюць дзейнасць па перавозцы пасажыраў.

Прысуд
------

Суд высветліў, што кіроўца МАЗа, які належыць ААТ «Мінаблаўтатранс», парушыў правілы дарожнага руху, выехаў на сустрэчную паласу, дзе сутыкнуўся з маршруткай «Сітраен», якая належыць прыватнай фірме «Сінкевіч». Кіроўцу МАЗа ў кастрычніку 2023 года асудзілі на сем гадоў калоніі. У снежні 2023 года суд Смалявіцкага раёна пастанавіў спагнаць у салідарным парадку з ААТ «Мінаблаўтатранс» і ПТСУП «Сінкевіч» грашовую кампенсацыю маральнай шкоды на карысць пазоўнікаў.

Зноскі
------

1. ↑  Авария под Смолевичами: 11 погибших. Самосвал столкнулся с маршруткой
2. ↑  Спустя 40 дней после ДТП под Смолевичами в больнице остаются три человека
3. ↑  Авария на трассе в Смолевичском районе с 11 погибшими: лобовое столкновение маршрутки и МАЗа, что известно, последние новости на 20 февраля 2023
4. 1 2  На встрече с маршрутчиками в Минске говорили о безопасности при перевозке пассажиров **(нявызн.)**(недаступная спасылка). Архівавана з першакрыніцы 11 сакавіка 2023. Праверана 4 сакавіка 2023.
5. ↑  Очевидцы аварии под Смолевичами рассказали, как помогали пострадавшим
6. 1 2  Жуткое ДТП в Смолевичском районе: 11 человек погибли
7. ↑  Дмитрий Гора о трагедии под Смолевичами: на месте работают сотрудники СК и Комитета судебных экспертиз(недаступная спасылка)
8. 1 2 3 4  МАЗ два года не проходил техосмотр, а в маршрутке было слишком много пассажиров. Генпрокурор о ДТП под Смолевичами
9. 1 2 3  Авария под Смолевичами: о чем рассказали те, кто помогал спасти выживших?
10. ↑  Стало известно о смерти еще двух участников резонансного ДТП под Смолевичами
11. 1 2 3 4  СК: водитель маршрутки выжил в ДТП под Смолевичами. Личности всех погибших установлены
12. ↑  ДТЗ у Смалявіцкім раёне — загінула 11 чалавек (Абнаўляецца)
13. 1 2  Водитель МАЗа получил травмы в ДТП под Смолевичами — Гора
14. 1 2 3  Трагедыя на дарозе Смалявічы — Шацк: следчыя шукаюць відавочцаў аварыі
15. 1 2 3 4  «Дорога там фронтовая, разбитая». Авария под Смолевичами унесла жизни двух многодетных матерей
16. ↑  Cкончался водитель маршрутки, попавшей в ДТП с МАЗом под Смолевичами
17. ↑  Пиневич рассказал о состоянии пострадавших в аварии под Смолевичами
18. ↑  Глава Минздрава сказал, в какие больницы перевезут пострадавших в ДТП под Смолевичами
19. ↑  Все пострадавшие в ДТП под Смолевичами пациенты переведены в другие медучреждения
20. ↑  Пасля ДТЗ у Смалявіцкім раёне ў вельмі цяжкім стане застаюцца чатыры пацыенты
21. ↑  Уголовное дело возбуждено после трагического ДТП под Смолевичами
22. ↑  Лукашэнка: у бліжэйшы час разбяромся з падрыхтоўкай вадзіцеляў і захаваннем дысцыпліны на дарогах
23. ↑  Смертельное ДТП в Смолевичском районе. Подробности расследования **(нявызн.)**(недаступная спасылка). Архівавана з першакрыніцы 26 лютага 2023. Праверана 26 лютага 2023.
24. ↑  Кто встретит из роддома? Вдова водителя о жизни после ДТП под Смолевичами
25. 1 2  Предстоятель Белорусской православной церкви выразил соболезнование в связи с гибелью людей в автомобильной аварии в Смолевичском районе Минской области
26. ↑  Родственникам погибших и пострадавших в автомобильной аварии
27. ↑  «Латают дыры»: на месте аварии под Смолевичами ремонтируют дорогу
28. ↑  Реакция на аварию под Смолевичами? Налоговая, ГАИ и «транспортники» усилят контроль за маршрутками
29. ↑  Встреча с Министром образования Республики Беларусь(недаступная спасылка)
30. ↑  Афиша Масленица
31. ↑  Об изменениях в ПДД после аварий с маршрутками рассказал глава МВД Беларуси

Спасылкі
--------

* «Спасли четверых»: нашли тех, кто помог пострадавшим в аварии в Смолевичах (руск.). *tochka.by*.
* Авария под Смолевичами: о чем рассказали те, кто помогал спасти выживших? (руск.). *auto.onliner.by* (21 лютага 2023).

| ⛭Катастрофы ў Беларусі |
| --- |
| Тэхнагенныя | 
* Патоп на Дубравенцы (1942)
* Выбух на Мінскім радыёзаводзе (1972)
* Чарнобыльская катастрофа (1986)
* Выбух на заводзе «Пінскдрэў-ДСП» (2010)
* Выбух на Светлагорскім цэлюлозна-кардонным камбінаце (2023)

 |
| Транспартныя | 
* Крушэнне парахода «Надзея» (1919)
* Крушэнне цягніка «Вільня — Мінск» на перагоне «Радашковічы — Заслаўе» (1919)
* Сутыкненне цягнікоў на станцыі «Крыжоўка» (1977)
* Пажар у аўтобусе ў Мінску (1980)
* Падзенне аўтобуса пад Хацежынам (1991)
* Чыгуначная катастрофа ў Барысаве (1997)
* Сутыкненне аўтобусаў у Маларыцкім раёне (2011)
* ДТЗ у Барысаўскім раёне (2020)
* ДТЗ у Смалявіцкім раёне (2023)

 |
| Авіяцыйныя | 
* Катастрофа С-47 пад Маладзечнам (1944)
* Катастрофа ТС-62 у Мінску (1948)
* Катастрофа Іл-12 у Мінску (1960)
* Сутыкненне Мі-4 пад Ружанамі (1974)
* Катастрофа Ан-24Б пад Мінскам (1979)
* Катастрофа Іл-76 пад Віцебскам (1979)
* Катастрофа Як-42 пад Нароўляй (1982)
* Катастрофа Ту-134А пад Мінскам (1985)
* Катастрофа Міг-25РУ пад Шчучынам (1992)
* Збіццё паветранага шара ў Бярозаўскім раёне (1995)
* Катастрофа Су-27 пад Арабаўшчынай (1996)
* Катастрофа BAe-125 пад Мінскам (2009)
* Катастрофа PZL «Kania» пад Высокім (2009)
* Катастрофа MD-500 пад Мінскам (2010)
* Катастрофа МіГ-29 пад Ганцавічамі (2010)
* Катастрофа Eurocopter AS 355 NP на Пастаўшчыне (2011)
* Катастрофа Мі-24 пад Пружанамі (2011)
* Катастрофа Як-130 у Баранавічах (2021)

 |
| Іншыя | 
* Пажар у Гомелі (1737)
* Пажар у Мінску (1881)
* Пажар у Гродне (1885)
* Пажар ў дзіцячых яслях вёскі Грамошча (1933)
* Пажар у Клубе НКДБ (1946)
* Пажар у вёсцы Буса (1957)
* Выбух у Маладушы (1959)
* Трагедыя на Нямізе (1999)
* Пажар у Казлоўшчынскім псіханеўралагічным доме-інтэрнаце (2003)
* Абвал даху ў Краснапольскай сярэдняй школе (2004)
* Выбух на станцыі метро «Кастрычніцкая» (2011)

 |